**Am venit**

*Eliza*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am venit să-ţi sădesc

Grădini de vise în suflet,

Am venit să-ţi brăzdez

Buzele cu pasiunea mea,

Am venit in adâncul inimii tale

Să slujesc lumina pură a iubirii.

Alungă-mă de cresc

Buruieni în urma mea,

Mulţumeşte-mi dacă

Timpul scurs lângă mine

E-mbelşugat de fericire,

Dar mai ales...

Ia-mă de mână şi iubeşte-mă.

Cine ştie mai bine ca tine

Ce frumos e să fii iubit

Şi cât de mult valorează

Un strop de iubire?

Te-aş săruta chiar

De aş muşca din spini.

Braţele tale iubito

Sunt leagăne pentru îngeri

Buzele-ţi o poartă spre paradis,

Am atâtea comori, numai pentru tine

Promit să-ţi umplu inima cu fericire!